
2025  m.                    d.  Nr. K-   
Alytus

Vadovaudamasi Lietuvos Respublikos vietos savivaldos įstatymo 6 straipsnio 32 punktu, Lietuvos Respublikos valstybės ir savivaldybių turto valdymo, naudojimo ir
disponavimo juo įstatymo 6 straipsnio 1 punktu, 11 straipsnio 1 dalies 1 punktu, Lietuvos Respublikos valstybės turto perėmimo savivaldybių nuosavybėn įstatymo 3 straipsnio 1 dalies 2 punktu, 2 dalimi ir 4 straipsnio 1, 2 dalimis, Alytaus rajono savivaldybės taryba  n u s p r e n d ž i a:
Pakeisti Alytaus rajono savivaldybės apskaitoje registruoto ir faktiškai valdomo valstybės nekilnojamojo turto perėmimo savivaldybės nuosavybėn sąrašą, patvirtintą Alytaus rajono savivaldybės tarybos 2024 m. lapkričio 21 d. sprendimu Nr. K-215 „Dėl Alytaus rajono savivaldybės apskaitoje registruoto ir faktiškai valdomo valstybės nekilnojamojo turto perėmimo savivaldybės nuosavybėn“ ir jį išdėstyti nauja redakcija (pridedama).
Šis sprendimas gali būti skundžiamas Lietuvos Respublikos administracinių bylų teisenos įstatymo  nustatyta tvarka.


Savivaldybės meras                                                                                                     

2025 m.                   d. Nr. 
Alytus

1.  Sprendimo projekto rengimą paskatinusios priežastys, tikslai, uždaviniai: 
Šio sprendimo projekto tikslas pakeisti Alytaus rajono savivaldybės apskaitoje registruoto ir faktiškai valdomo valstybės nekilnojamojo turto (vietinės reikšmės viešųjų kelių ir gatvių) perimto Alytaus rajono savivaldybės nuosavybėn sąrašą, patikslinant jame įrašytų kelių ilgius, nustatytus pagal atliktus kadastrinius matavimus.

2.  Siūlomos teisinio reguliavimo nuostatos: 
Alytaus rajono savivaldybės tarybai teikiamas sprendimo projektas yra parengtas vadovaujantis Lietuvos Respublikos vietos savivaldos įstatymo 6 straipsnio 32 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 1 punktu, 11 straipsnio 1 dalies 1 punktu, Lietuvos Respublikos valstybės turto perėmimo savivaldybių nuosavybėn įstatymo 3 straipsnio 1 dalies 2 punktu, 2 dalimi ir 4 straipsnio 1, 2 dalimis.

3. Laukiami rezultatai
Dėl Lėšų Alytaus rajono savivaldybės teritorijoje esantiems vietinės reikšmės keliams taisyti (remontuoti) ar rekonstruoti, reikalinga įregistruoti inžinerinius statinius. Kadangi kelių schema patvirtinta 2010 m. birželio 3 d. Alytaus rajono savivaldybės tarybos sprendimu Nr. K-189, o kadastriniai matavimai atlikti 2020 m. – 2023 m., yra kelių ilgių neatitikimų kelių sąraše, dėl kurių VĮ Registrų centras atsisako įregistruoti inžinerinius statinius. Todėl reikalingas pakeitimas perimtų nuosavybėn kelių sąraše.

4. Galimi sprendimo priėmimo padariniai (teigiami ir (ar) neigiami).
Nenumatoma

5.  Lėšos sprendimui įgyvendinti, jų šaltiniai. 
Nenumatoma

6.  Būtinumas skelbti sprendimą Teisės aktų ir kituose registruose. 
Būtina paskelbti.

7. Antikorupcinis vertinimas
-

8. Numatomo teisinio reguliavimo poveikio vertinimo rezultatai. 
-

9.  Kiti reikalingi pagrindimai ir paaiškinimai
2022 m. liepos 8 d. įsigaliojo Lietuvos Respublikos valstybės turto perėmimo savivaldybių nuosavybėn įstatymo (toliau – Įstatymas) pakeitimai, reglamentuojantys valstybės turto perėmimo savivaldybių nuosavybėn bei savivaldybių nuosavybės teisių įregistravimo į jį Nekilnojamojo turto registre procesus. Iki  Įstatymo pataisų įsigaliojimo savivaldybių nuosavybėn priskirtą turtą kiekvienai savivaldybei perdavimo–priėmimo aktais perduodavo Lietuvos Respublikos Vyriausybės įgalioti asmenys, tačiau perdavimo–priėmimo aktų pasirašymas  tik formalumas, kadangi tokį turtą faktiškai valdo, prižiūri ir savo apskaitose apskaito savivaldybės iki perdavimo–priėmimo aktų pasirašymo, o ne valstybės institucijos. Siekiant sutrumpinti turto perėmimo procedūras ir mažinti administracinę naštą abiem pusėms, nustatytas naujas turto perėmimo savivaldybių nuosavybėn proceso reguliavimas. Vadovaujantis nauju reguliavimu, Įstatymo 3 straipsnyje nurodytą valstybės turtą savivaldybės perima savivaldybių tarybų sprendimais, o ne perdavimo–priėmimo aktais. Savivaldybių  tarybų sprendimais perimtas savivaldybės nuosavybėn turtas - teisinis pagrindas teisės aktų nustatyta tvarka registruoti savivaldybių nuosavybės teises į šį turtą Nekilnojamojo turto registre. Minėtas dokumentas bus teikiamas VĮ Registrų centrui, turint tikslą įregistruoti daiktines teises į nekilnojamuosius daiktus. Šiuo metu savivaldybė negali įgyvendinti registravimo, nesant priimto sprendimo. 


Komunalinio ūkio ir žemės ūkio 
skyriaus vyr. specialistė                                                                                         Indrė Mocevičienė
 

